ועדת הפנים והגנת הסביבה, כנסת 20, פרוטוקול מספר 592, 2018-03-11 13:30

יואב קיש: אני פותח את הדיון.

יואב קיש: שלום, חברים, אני רוצה לעדכן שעד הרגע האחרון היו דיונים על העניין הזה, ואני רוצה להגיד שזה בעצם שיתוף פעולה של המשרדים.

יואב קיש: אנחנו מדברים על הכבאות, שיהיה ברור לכולם, נוהל שבעצם מאפשר בחינה כלכלית משקית של נושא הנחיות הנציב ותקנות השר – זאת בעצם הייתה המטרה של הדבר הזה.

יואב קיש: איפה הייתה הבעיה?

יואב קיש: הבעיה הייתה בנושא סמכות ואחריות.

יואב קיש: איפה הם חוששים, ובצדק?

יואב קיש: שיכולה להיות סיטואציה שיש דברים שהם צריכים להוציא לפועל, לפעמים גם דחופים, ופתאום יש תהליך שאפילו לא יודעים מתי הוא נגמר ואיפה הוא נגמר, ואז מצד אחד הם אחראים.

בצלאל סמוטריץ': חתמנו על לוחות זמנים.

יואב קיש: לא, לא.

בצלאל סמוטריץ': 60 יום, 60 יום, 60 יום.

יואב קיש: עזוב, אני אגיד לך מה הכיוון ומה הסיפור.

יואב קיש: קודם כול יש לנו רוויזיה של השר לבט"פ, הוא יגיע לכאן עוד מעט, ואני מקווה שהוא יספיק להציג.

יואב קיש: אני פשוט רוצה לסיים את הדיון פה, כי יש לנו דיון חשוב פה על הוותמ"ל.

מיקי לוי: הסתייגות או רוויזיה הוא רצה, אדוני?

יואב קיש: רוויזיה.

יואב קיש: אני רוצה לפתוח את הרוויזיה, ואני רוצה להציג את המתווה שהגענו אליו עכשיו, באמת ברגעים האחרונים.

זאב בנימין בגין: אני דרוש פה?

זאב בנימין בגין: כי יש ועדת הכספים.

יואב קיש: אתה לא דרוש.

יואב קיש: ברגע שיש פה הסכמות בין הבט"פ לאוצר ולמשרד ראש הממשלה אז אני חושב שלא.

מיקי לוי: השאלה אם המתווה הזה פוגע בסמכות המקצועית שלהם, על זה אני חרד.

יואב קיש: קודם כול, הם טוענים שהמתווה כרגע פוגע, ולכן הוגשה הרוויזיה.

מיקי לוי: חד-משמעית.

יואב קיש: אבל המתווה החדש שאנחנו מייצרים מייצר איזון נכון יותר, לדעתי, בין הדברים.

בצלאל סמוטריץ': תציג אותו.

יואב קיש: אני רוצה להצביע עליו בכל מקרה.

בצלאל סמוטריץ': אין בעיה.

יואב קיש: קודם כול אני מעלה להצבעה את נושא הרוויזיה.

יואב קיש: מי בעד הרוויזיה?

יואב קיש: שירים את ידו.

יואב קיש: בעד – פה אחד

יואב קיש: 6 בעד, פה אחד, ההצעה התקבלה.

יואב קיש: אני פותח את הדיון, ועכשיו אני אציג את הנושא של המתווה.

יואב קיש: המתווה נכון לעכשיו בעצם הוא בשינוי מהחוק.

יואב קיש: החוק דיבר בהתחלה רק על התקנות של משרד הבט"פ, ולא על ההנחיות של הנציבות.

יואב קיש: אני שמח שהגעתם לפה באמת, דדי, וגם שהמסר יעלה.

יואב קיש: יכול להיות שאם הייתם באים לוועדה בסיבוב הקודם אז אולי היה יותר קל.

בצלאל סמוטריץ': רק על זה עכשיו - - - 50, אחרי זה נדבר איתך על זה.

יואב קיש: אבל בסוף כשיש כזו רפורמה משמעותית, אומנם ייצג אותך בכבוד היועץ המשפטי שלכם, אבל מאוד חשוב לשמוע גם אמירה שלך, ואני שמח שאתה פה היום.

יואב קיש: אני אדבר רגע על המתווה שאנחנו מדברים עליו ולשם אנחנו הולכים.

יואב קיש: ראשית, הגדרנו סכום של 200 מיליון שקלים, שזאת ההערכה של ההשפעה של ההנחיה על המשק.

יואב קיש: אם זה מתחת ל-200 מיליון שקלים ההנחיות יצאו במסלול הרגיל.

יואב קיש: זאת אומרת, הן לא יכנסו בכלל – דרך אגב, זה מוסכם על האוצר.

יואב קיש: מה שאני אומר לכם עכשיו זה לאחר דין ודברים, יושבים פה גם נציגי האוצר – תרים את היד שיראו אותך – יושב שם.

יואב קיש: אם יש משהו שאני אומר שלא מקובל - - -

מיקי לוי: תגידו לי, אתם רוצים להשתלט על כל העולם?

<מתן יגל: להפך, לתת תקציב.

יואב קיש: אני רוצה להגיד דבר אחד – אני אומר את זה גם לנציג, גם לבט"פ וגם לאוצר – חברים, תקשיבו לי טוב, אני מעלה את הסיכום עכשיו, ואם יש משהו שלא מקובל על מישהו מהצדדים, נא להרים את יד ולהגיד: סליחה, זה לא מקובל.

יואב קיש: כי הרעיון הוא שהסיכום הזה מקובל על האוצר, על הבט"פ ועל הנציבות.

יואב קיש: בכוונה אני מפריד בין הבט"פ לנציג, כי כל אחד גם כן כבודו במקומו מונח ושיקוליו עימו.

יואב קיש: אז קודם כול נאמר ככה: החלטה שיש לה השפעה משקית עד 200 מיליון שקלים ממשיכה כרגיל, היא לא תיכנס למסלול שדיברנו עליו קודם לכן של הוועדה וכל הסיפור.

יואב קיש: מיקי.

מיקי לוי: על איזו תקופת זמן מדובר, אדוני היושב-ראש?

יואב קיש: פה אין תקופת זמן.

מיקי לוי: ה-200 מיליון שקלים פר חודש, שבוע או שנה?

<עמיחי פישר: שנה.

<מתן יגל: שנה.

יואב קיש: שנה.

יואב קיש: למשק לשנה.

מיקי לוי: שייכתב בבקשה.

יואב קיש: נכון, שנה.

יואב קיש: זאת הערה טובה.

יואב קיש: לא הבנתי את השאלה שלך, וזה ברור.

יואב קיש: לגבי העניין הזה, כרגע המנגנון שמתמחר את זה יושב כולו אצלך בנציבות, אבל אתה צריך לתת למשרד ראש הממשלה או למשרד האוצר את הדו"ח שלך והניתוח שלך, והם צריכים להגיב, להגיד: אנחנו מסכימים לניתוח או לא מסכימים, המשמעות היא לא 199 מיליון, אלא 1.2 מיליארד.

יואב קיש: ולכן צריך לראות פה איזשהו מנגנון.

יואב קיש: אני מציע לדבר על זה ולראות איך – עוד אין לי איזושהי הצעה קונקרטית.

יואב קיש: אבל דבר אחד צריך להיות ברור, שכן מעבר לעבודה הראשונית שאתם עושים כגוף המקצוע יש אינפוט שצריך להיכנס, לדעתי, ממשרד ראש הממשלה, אם אני לא טועה.

<עמיחי פישר: משרד ראש הממשלה הוא זה שקובע בהתאם להחלטת הממשלה את המתודולוגיה של איך מודדים, ולכן זה באמת הגיוני שזה יבוא אלינו.

יואב קיש: אז הסיפור הוא כזה, דדי, אתם מכינים את העלות הכספית המשוערת למשק לשנה.

מיקי לוי: המתווה.

יואב קיש: יש להם הנחיה; מצרפים לעלות משקית - -

<עמיחי פישר: שנתית.

יואב קיש: - - בעקבות ההנחיות; מעבירים את הכסף, את הקטע של הכימות לכסף למשרד ראש הממשלה; ושם עושים בקרה קודם כול לראות אם המס' הוא אכן מתחת ל-200 מיליון.

יואב קיש: אם הם הסכימו אין בעיה, זה רץ בנתיב הרגיל.

יואב קיש: אם הם לא הסכימו זה הולך כבר בנתיב המיוחד, זאת אומרת שאני לא אתחיל פה דיון.

יואב קיש: אם הם לא הסכימו זה הולך לנתיב הוועדה שעליו תכף נדבר.

יואב קיש: פה נתנו לכם זכות וטו בשביל לחסוך את הזמן, שלא יהיה עכשיו פינג-פונג.

יואב קיש: אתם תעשו את זה, אם תגיעו איתם להסכמות - מצוין, לא הגעתם להסכמות - זה הולך לנתיב של הוועדה.

יואב קיש: נתיב הוועדה פה גם נפתח לשניים.

יואב קיש: למה אני אומר נפתח לשניים?

יואב קיש: מהסיבה היחידה שלפעמים יש הנחיות שהן דחופות.

יואב קיש: דחופות בגלל מסקנות, לא יודע מה, חומרים שפתאום התגלו כדליקים בבנייה ואסור להשתמש בהם, ואללה, כולם כבר משתמשים – אני סתם נותן משהו שבו חייבת לצאת הנחיה מיידית.

יואב קיש: ולכן, לנציב פה יש סמכות, ואת זה אני אומר בכוונה לנציב.

יואב קיש: כל זה גם יהיה בכפוף כמובן גם לנושא משרד הבט"פ.

יואב קיש: אני חושב שגם בנושא הדחיפות בתקנות צריך להכניס אפשרות לשר הבט"פ להגדיר תקנה דחופה, ואותו דבר לגבי הנחיה דחופה.

יואב קיש: זאת אומרת שאם יש הנחיה או תקנה דחופה היא עוברת למסלול Normally open – תכף אני אדבר על זה – ואם יש תקנה או הנחיה שהיא לא דחופה אז היא עוברת למסלול האישורים הרגיל.

יואב קיש: כל זה מעל 200 מיליון.

יואב קיש: אם אנחנו מתחת ל-200 מיליון אין את הוועדה, אין את כל הסיפור.

יואב קיש: יש חילוקי דעות, זה הולך למסלול המוגבל.

יואב קיש: מה ההבדל בין המסלול המה שנקרא דחוף ללא דחוף?

יואב קיש: ותבינו את המשמעות, הלוואי שהייתי יכול לעשות הכול לא דחוף, למה?

יואב קיש: כי אז הוועדה תחליט, יעלה לשר הבט"פ, השר יחליט.

בצלאל סמוטריץ': תמליץ.

יואב קיש: תמליץ.

יואב קיש: אם אין התנגדות נגמר הסיפור, זה יעלה לשר הבט"פ.

יואב קיש: אתה יודע, כי כל פעם הם מרימים דגל וזה עולה רמה לפעמים עד ראש הממשלה.

יואב קיש: אבל כל עוד אין לחץ, אין בעיה שזה ירוץ במסלול הזה, ולכן גם המשק לא מתבלבל, התקנה או הנחיה עוד לא בתוקף, הכול בסדר.

בצלאל סמוטריץ': זה יהיה ב-90% מהדברים, הרי כמה דחוף?

מיקי לוי: אלו החלטות מציאות חיים, הוא מבין את זה.

יואב קיש: לא 90%.

יואב קיש: ואיפה הבעיה בצד הדחוף?

יואב קיש: צריך להבין את זה.

יואב קיש: בצד הדחוף אנחנו נכנסים לתהליך שיש לו משמעויות על המשק.

יואב קיש: למה?

יואב קיש: כי אומר הנציב: יש לי החלטה פה שנגיד עולה מיליארד שקלים בשנה למשק, אבל היא דחופה, לתפיסתי מצילת חיים, אני לא אחכה דקה.

יואב קיש: ובצדק, האחריות והסמכות אצלו.

יואב קיש: ואז הוא אומר: מיליארד שקלים, או שהם טוענים שזה מיליארד שקלים, לא משנה, והוא אומר שזה נכנס עכשיו לתוקף.

יואב קיש: מה המשמעות?

יואב קיש: שעכשיו, אחרי שהתקנה כבר נכנסה לתוקף, הוועדה המייעצת מתחילה לעבוד, עכשיו יש לה חודשיים, ואז היא מוציאה החלטה.

יואב קיש: אם ההחלטה שלה תומכת, גם נגמר הסיפור.

יואב קיש: זאת אומרת שלצורך העניין היא מצדיקה לתפיסתה, נגמר הסיפור, זה עולה לשר הבט"פ.

יואב קיש: גם שר הבט"פ יכול לעשות פה override על הנציבות ולהגיד: אני תומך למרות שבהחלטת הנציב – ואז נגמר הסיפור.

יואב קיש: אם הוא לא תומך זה הולך לשר האוצר.

יואב קיש: שר האוצר גם הוא אותו דבר, ובסוף ראש הממשלה.

יואב קיש: גם לראש הממשלה אני מבקש להכניס פה – זאת סיטואציה בעצם שהיא - - -

בצלאל סמוטריץ': לא הבנתי את הפרוצדורה.

יואב קיש: אז אני אסביר עוד פעם.

בצלאל סמוטריץ': החלטה דחופה, הוא קיבל החלטה, עכשיו זה הולך לוועדה, הוועדה חושבת שהוא טעה.

מיקי לוי: מעל 200 מיליון שקל.

בצלאל סמוטריץ': אנחנו מדברים עכשיו על מעל 200 מיליון.

יואב קיש: אם הוא טעה זה עובר לאינסטנציה הבאה.

בצלאל סמוטריץ': שזה מה?

בצלאל סמוטריץ': שר הבט"פ.

יואב בן צור: שר האוצר.

<עודד ברוק: זה לא עניין של טעות, זה עניין של האיזון, כי הנציב - - -

בצלאל סמוטריץ': הבנו, ברור.

יואב קיש: איזון.

בצלאל סמוטריץ': הוועדה חושבת שהוא לא איזן נכון ולא היה מקום להנחיה.

יואב קיש: שהעלות הכספית למשק יותר גבוהה מהסיכון שאתם רוצים למנוע.

בצלאל סמוטריץ': לא הייתה הצדקה להנחיה, עכשיו זה הולך לשר לבט"פ.

יואב קיש: אני מתלבט פה אם ראוי ששר הבט"פ יהיה בלופ הזה, כן או לא.

<יואל הדר: הוא צריך להיות, כי הוא צריך להביא את זה לראש הממשלה.

<קריאות: - - -

יואב קיש: ואז מה?

יואב קיש: אם שר הבט"פ שוקל ואומר לוועדה: סליחה, עם כל מה שאתם חושבים, אני חושב שזאת החלטה ראויה – האם התהליך נגמר פה?

בצלאל סמוטריץ': לא, אז צריך הסכמה של שניהם.

<יואל הדר: אז זה עובר לשר האוצר.

<קרן גל-און: אנחנו בעד שהתהליך ייגמר פה, כמובן.

יואב קיש: לא, אבל האוצר רוצה את ה-say שלו.

יואב קיש: יכולה להיות סיטואציה ששר האוצר לא יסכים עם שר הבט"פ.

<יואל הדר: נכון.

בצלאל סמוטריץ': ודאי.

<קריאות: - - -

מיקי לוי: זה יגיע במילא לישיבת ממשלה, על-פי החלטת ממשלה.

בצלאל סמוטריץ': הכרעה של רוה"מ.

מיקי לוי: רוה"מ לא יקבל החלטה.

יואב קיש: אז אמרנו ככה: הוועדה לוקחת שתי החלטות, אחת אומרת: מקובלת עליי ההחלטה שלכם, זה אומנם עולה מיליארד שקלים, אבל זה מציל חיים.

יואב קיש: נגמר הדיון, לא עולה לשום שר, נגמר הסיפור.

בצלאל סמוטריץ': נכון.

<דדי שמחי: נכון מאוד.

יואב קיש: אם הוועדה אומרת ההפך: במדרג השיקולים נעשה תעדוף יתר לסיכון על העלות הכספית, ואנחנו חושבים שזאת לא הנחיה ראויה או תקנה ראויה, למרות שהיא דחופה היא עדיין בתוקף.

בצלאל סמוטריץ': אז הוא מעלה לשר.

יואב קיש: אז זה מגיע לשר הבט"פ.

יואב קיש: שר הבט"פ יכול להגיד ככה - - -

בצלאל סמוטריץ': שר הבט"פ צריך לדבר עם שר האוצר ולהגיע איתו להסכמה.

יואב קיש: נכון.

בצלאל סמוטריץ': לשניהם יש זכות וטו.

בצלאל סמוטריץ': אם שניהם הגיעו להסכמה, סבבה.

יואב קיש: נכון, שניהם בהסכמה.

זאב בנימין בגין: נכון.

יואב קיש: שר הבט"פ ושר האוצר, לפי החלטתם לאיזה כיוון הולכים, כך ייקבע.

בצלאל סמוטריץ': אם הם לא בהסכמה אז עולים להחלטת רוה"מ.

יואב קיש: אם אין הסכמה זה מגיע לראש הממשלה.

יואב קיש: כל זה קורה כשהתקנה או ההנחיה בתוקף, תבינו.

זאב בנימין בגין: אמת.

בצלאל סמוטריץ': אבל זה לוקח - - -

יואב קיש: ואז יכולה להיות סיטואציה שהתהליך הזה לקח חצי שנה, תכף נסדיר את הזמנים, ואז ראש הממשלה מחליט ואומר: השתכנתי על-ידי הוועדה.

יואב קיש: זה פשוט, אם הוא אומר שהוא מסכים עם הנציב, אין בעיה, אנחנו ב-flow הנורמלי של התקנה או ההנחיה, זה נשאר בתוקף.

יואב קיש: אבל אם הוא אומר: השתכנעתי שהוועדה, לצורך העניין, או מי מהשרים שחשב אחרת, שאנחנו צריכים לקחת את הסיכון המקצועי מול העלות הכספית, בסיטואציה הזאת צריך לבטל את ההנחיה.

בצלאל סמוטריץ': נכון.

זאב בנימין בגין: אבל את הסופרטנקר כבר קנו.

זאב בנימין בגין: על-פי אותה תקנה כבר קנו אותה, ההוצאה כבר הוצאה.

יואב קיש: אולי לאותה שנה, בני, אבל לא באופן מתמשך.

זאב בנימין בגין: אם זה דרש הבאת ציוד – לא חשוב, הבאתי את הדוגמה הזאת שעולה כך וכך מיידית, אז אני אומר שצריך לקחת את זה בחשבון.

בצלאל סמוטריץ': בני, אבל אין ברירה.

יואב קיש: בני, אין לי דרך אחרת.

בצלאל סמוטריץ': אבל זה היה חריג, בני, זה מדבר רק על החלטות - - -

<קריאות: - - -

<דדי שמחי: אבל, אדוני זה כל הרעיון.

מיקי לוי: בני, זה במקרה לא היה שלו, זה במקרה היה של ראש הממשלה, הוא גם ככה או ככה לא יכול לערער.

יואב קיש: בסיטואציה הזאת במידה מסוימת הממשלה לוקחת את האחריות המקצועית על ביטול התקנה.

בצלאל סמוטריץ': בדיוק, נכון, וזה תפקידה.

<ליאור חיימוביץ: וחוץ מזה, בני, את הסופרטנקר אתה רוצה שיביאו בזמן אמת, אתה לא רוצה - - -

זאב בנימין בגין: בסדר, אני לא נגד, רק שנדע את האפשרויות.

<קריאות: - - -

יואב קיש: היועץ המשפטי של משרד הבט"פ.

<יואל הדר: לגבי ההנחיות, אני חושב שזה מתווה בהחלט הגיוני והוא מוסכם עלינו, עליי.

<יואל הדר: לפחות השר עוד לא - - -

יואב קיש: היו לי שיחות ארוכות עם השר.

יואב קיש: כל התהליך הזה קורה רק בגלל שר הבט"פ שהיה מאוד לא מרוצה מהסיכום הקודם, מאוד נלחם בעצם על זכות העצמאות והסמכות שלכם.

יואב קיש: אני חושב שהלכנו יותר מדיי לכיוון השני.

מיקי לוי: מקצועית.

יואב קיש: אני הסכמתי איתו, לכן הוא העלה את הרוויזיה, לכן בנינו איתו.

יואב קיש: הוא מאוד רצה להגיע, אני לא יודע אם הוא יספיק, אבל אין ספק שכל הישיבה והמהלך הזה זה בזכות שר הבט"פ.

<יואל הדר: לגבי הנושא של תקנה דחופה שאדוני אומר, אין לנו היום בחוק אפשרות לתקנה דחופה, יש לנו רק תקנות באישור הוועדה.

<יואל הדר: זאת אומרת, אין מנגנון כזה.

יואב קיש: אז אנחנו צריכים להוסיף.

<יואל הדר: אז נוסיף את זה.

יואב קיש: אמרתי, כמו שתהיה הנחיה דחופה, צריך להוסיף תקנה דחופה.

בצלאל סמוטריץ': אבל חייבת להיות, נניח שלתקנה דחופה יש תוקף מוגבל.

יואב קיש: למה?

בצלאל סמוטריץ': ככה.

בצלאל סמוטריץ': אחרת, אם אתה לא תדון בוועדה ויש תקנה, אז אפשר שעשר שנים התקנה תהיה תקועה בלי דיון בוועדה.

בצלאל סמוטריץ': אתה צריך להגיד: תשמע, אתה יכול לעשות תקנה דחופה - - -

<עידו בן יצחק: את אישור הוועדה אתה צריך בכל מקרה.

<יואל הדר: היום בכל מקרה יש אישור ועדה.

בצלאל סמוטריץ': בוא נגיד, אני מוכן תקנה דחופה שהיא בתוקף לחודשיים עד שתעשה את ההליך הקבוע ותגמור את כל - - -

<עידו בן יצחק: מה שהוא מתכוון, שלא התקנה נכנסת אוטומטית לתוקף, את התקנה הוא בכל מקרה צריך להביא לאישורנו.

בצלאל סמוטריץ': אז מה ההבדל בין דחופה ללא דחופה?

<עידו בן יצחק: הוא לא צריך את הוועדה המייעצת.

בצלאל סמוטריץ': עוד פעם, אז אני חושב שזה צריך להיות בתוקף מוגבל - - -

יואב קיש: נגיד של שנה או משהו כזה.

בצלאל סמוטריץ': למה?

בצלאל סמוטריץ': חודשיים, עד שהוועדה המייעצת צריכה לדון.

יואב קיש: אבל זה יכול להגיע מהנציב לוועדה, הוועדה חודשיים, אחרי זה לשרים - - -

בצלאל סמוטריץ': אנחנו מדברים עכשיו על תקנה לא על - - -

יואב קיש: רגע, אחרי זה לשרים עוד חודשיים, אחרי השרים ראש הממשלה גם חודשיים.

מיקי לוי: שנה זה סביר.

בצלאל סמוטריץ': אין בעיה, תקבע לזה לוחות זמנים.

יואב קיש: תוקף של שנה.

מיקי לוי: שנה זה סביר, יואב, אתה בסדר עם זה.

בצלאל סמוטריץ': הייתי אומר אפילו שישה חודשים, אבל אין לזה תוקף.

<דדי שמחי: שנה אנחנו מקצים לתקנה דחופה.

<דדי שמחי: אני חושב שהסיכום לגבי מה שסיכמת עד עכשיו הוא סיכום טוב מאוד גם בהיבט המקצועי.

<דדי שמחי: צריכים לסגור את נושא התקנות הדחופות.

<דדי שמחי: שנה נראה לי - - -

יואב קיש: שנה, אתה מכיר את התהליכים פה.

יואב קיש: אתה בסוף תהיה בבחירות.

מיקי לוי: זה בדיוק הדברים שצריך לגמור היום, יואב.

יואב קיש: נכון.

מיקי לוי: כן בחירות, לא בחירות, לא רלוונטי.

בצלאל סמוטריץ': אנחנו לא ממציאים את הגלגל, יואב.

בצלאל סמוטריץ': זה קיים, לדוגמה, בתקנות הגנה לשעת חירום שיש סמכות לראש ממשלה לתת הנחיה לחודשיים.

בצלאל סמוטריץ': נדמה לי שאלו לוחות הזמנים שם.

<עידו בן יצחק: שלושה.

בצלאל סמוטריץ': שלושה, ואחר כך אתה חייב לעשות את הפרוצדורה הנורמלית.

<אביטל שטרנברג: ואם זה לא קורה?

<קריאה: הבעיה שזה צריך להיות במצב חירום.

בצלאל סמוטריץ': עם כל הכבוד, בתקנות כיבוי אש הרי לא מדובר עכשיו על לכבות שריפה, אני מדבר על תקנה שאמורה למנוע סיכון.

בצלאל סמוטריץ': זה לא יותר חמור ממלחמה, אתה יודע, ממצב חירום, וגם אז אתה נותן סמכות - - -

יואב קיש: השאלה כמה זמן ייקח התהליך של אישור או שלילה של הוועדה.

בצלאל סמוטריץ': אני מציע שנקצוב את לוחות הזמנים שם בוועדה.

יואב קיש: אז בוא נקצוב.

יואב קיש: קצבנו לוועדה חודשיים.

בצלאל סמוטריץ': אחר כך לשרים חודשיים.

<דדי שמחי: זה כמו שאומרים שאין מושג כזה הפסקה של חמש דקות, חודשיים זה זמן לא רלוונטי.

יואב קיש: הוא לא דיבר על זה, דיבר עכשיו על - - -

בצלאל סמוטריץ': לא הבנת אותי.

בצלאל סמוטריץ': חודשיים ועדה, חודשיים שר, חודשיים רוה"מ, זה שישה חודשים, זה חצי שנה.

<דדי שמחי: אה, אוקיי, שישה חודשים.

בצלאל סמוטריץ': כן.

זאב בנימין בגין: כן, כן, לא יותר.

בצלאל סמוטריץ': זה חשוב, מכיוון שאנחנו מדברים על הליך שהוא פחות מפוקח - - -

מיקי לוי: זה בלחץ.

יואב קיש: זה בלחץ.

מיקי לוי: זה בלחץ.

מיקי לוי: מה קרה?

בצלאל סמוטריץ': אני אסביר.

מיקי לוי: תבוא לשר הרלוונטי ותגיד לו - - -

בצלאל סמוטריץ': אני אסביר מה קרה.

<קריאה: אבל זה במקרה חירום.

<קריאה: היה מקרה שהוא לא - - -

יואב קיש: בצלאל, תפריד.

יואב קיש: אתה חייב להפריד בין תקנות השר שבאות לוועדת הפנים any way.

בצלאל סמוטריץ': בתקנה זה פחות מהותי, זה פחות נורא, נכון.

יואב קיש: לבין הנחיות שעוברות.

בצלאל סמוטריץ': אני מדבר על הנחיות.

מיקי לוי: בצלאל, אתה תגרום פה שההחלטות - - -

יואב קיש: עדיין הוועדה תדון מספיק דחוף.

יואב קיש: אם יש לך תקנה דחופה - - -

<יואל הדר: אין לי ועדה, יש לי פגרה, קורה לפעמים.

מיקי לוי: השישה חודשים יגרמו לכך שההחלטות - - -

<קריאות: - - -

יואב קיש: אני לא מאשר תקנות דחופות, לא נעשה לזה - - -

מיקי לוי: קבלה או דחייה יתקבלו בלחץ, ואסור שזה יהיה בלחץ כשמדובר על חיים.

יואב קיש: אני מסכים איתו.

יואב קיש: אז למה משנה עוד חצי השנה הזאת?

מיקי לוי: שנה.

זאב בנימין בגין: מדובר על מקרה חירום, לא?

מיקי לוי: אומר לך הנציב שנה.

יואב קיש: מה זה משנה?

יואב קיש: אני שואל את בצלאל, תסביר.

בצלאל סמוטריץ': אני רוצה להסביר.

בצלאל סמוטריץ': הרי אין ויכוח על זה שהנציב ואנשיו עושים עבודה מקצועית במה שנוגע באמת לענייני מניעת השריפות, על זה בכלל אין ויכוח, זאת לא הנקודה.

בצלאל סמוטריץ': יש בעיני כשל בעייתי דמוקרטי עם העובדה שפקיד מטיל החלטה שיש לה השלכות תקציביות על האזרח בלי שהדבר הזה עובר ביקורת בטווח הכי מיידי שיכול להיות.

בצלאל סמוטריץ': אז זה פרק מדיני, לכן התקנות שזה עבר לשר הבט"פ, השר יקבל החלטה.

יואב קיש: ומגיע לוועדה.

בצלאל סמוטריץ': אז השר קיבל החלטה.

בצלאל סמוטריץ': בסוף, דדי, אני אוהב אותו, הוא יודע את זה, הוא פקיד, הוא לא - - -

מיקי לוי: הרי אנחנו יודעים מה קורה, פגרת קיץ חודשיים, חגים שלושה חודשים.

יואב קיש: מיקי, תן לו לסיים את דבריו.

בצלאל סמוטריץ': מיקי, למה אתה מתפרץ?

מיקי לוי: סליחה, אני מתנצל.

בצלאל סמוטריץ': בדיון אין כאן ימין, שמאל.

יואב קיש: הנה, הוא התנצל, בצלאל, תמשיך.

מיקי לוי: בסדר, התנצלתי.

בצלאל סמוטריץ': בסדר.

בצלאל סמוטריץ': יש בעיני בעיה גם בשקל.

בצלאל סמוטריץ': גם לא נחה דעתי על זה שאתם מחריגים 2 מיליון, על הנושא שיהיה 200 מיליון, אבל אם כולם מרוצים, סבבה.

בצלאל סמוטריץ': יש בעייתיות אמיתית בזה שגורם שהוא לא גורם נבחר, הכוונה אחריות בלי סמכות, בסוף בסוף בסוף הוא לא נושא באחריות.

בצלאל סמוטריץ': באחריות אנחנו נושאים כנבחרי ציבור, ראש הממשלה נושא באחריות והשרים.

בצלאל סמוטריץ': יש קושי בזה שגורם לא נבחר מטיל עלות על הציבור, פוגע בזכויותיו, בקניינו, מבלי שהדבר הזה עובר ביקורת של נבחרי ציבור בממשלה ובכנסת בטווח הכי מיידי שאפשר.

בצלאל סמוטריץ': אז חצי שנה, לדוגמה - - -

<דדי שמחי: מקח וממכר, אמרו לנו שישה חודשים.

בצלאל סמוטריץ': כן.

<דדי שמחי: והוועדה יכולה לתת ארכה של עוד חודשיים.

יואב קיש: איזה ועדה?

<דדי שמחי: אתה.

יואב קיש: לא, רגע.

יואב קיש: זה לא מגיע לוועדה בכלל.

<דדי שמחי: ניסיתי.

מיקי לוי: עזוב, שנה.

יואב קיש: אני רוצה להגיד שני דברים.

יואב קיש: ראשית, חברים, אני רוצה להבין דבר אחד, בעצם לגבי התקנות של שר הבט"פ, הרי למה האוצר דורש פה בכלל את מעורבות השר?

יואב קיש: הרי במילא זה מגיע לוועדת הפנים.

יואב קיש: למה אנחנו בכלל נתנו את זה אני לא מבין, שואל את עצמי פתאום.

בצלאל סמוטריץ': למה נתנו מה?

יואב קיש: למה נתנו לתקנות שר הבט"פ יכולת רוויזיה לשר האוצר כשזה מגיע לאישור הוועדה?

בצלאל סמוטריץ': say לאוצר, כי זה קיים גם בתקנות אחרות שצריך לחכות.

יואב קיש: זה לא קיים.

<קריאה: הוראות נציב לא מגיעות לוועדה.

בצלאל סמוטריץ': זה קיים גם בתקנות אחרות, אני לא בעד.

<מתן יגל: זה לא נכון.

<מתן יגל: למשל, בחוק הקרינה המייננת, שזה שם למשל גם חוק שעוסק בבטיחות, זה לא משהו ששונה מפה, גם שם בנושאים כלכליים משמעותיים יש הסכמה גם של שר האוצר, זה לא חריג.

<אביטל שטרנברג: מקרה אחד.

<אביטל שטרנברג: יש עוד החלטות כלכליות חשובות מאוד - - -

<קרן גל-און: זה חריג.

<מתן יגל: יש המון הסכמות אוצר, לא סתם זה עבר.

<עידו בן יצחק: זה עוד לא אושר.

יואב קיש: עוד לא אושר.

<מתן יגל: חוק הקרינה המייננת?

יואב קיש: עוד לא אושר.

<מתן יגל: לא, לא נכון, בחוק הקיים.

<עידו בן יצחק: הבלתי מייננת.

<קרן גל-און: זה מקרה מאוד חריג, אי-אפשר להגיד שזה לא חריג.

<מתן יגל: קיים.

<קרן גל-און: זה חריג ביותר.

יואב קיש: לפי השם ולפי הבלתי, לא בלתי, אז זה - - -

<קריאות: - - -

בצלאל סמוטריץ': מבחינתי, תקשיב, אם יש שר לבט"פ בוועדה לא צריך את שר האוצר.

יואב קיש: נכון, אני גם חושב.

בצלאל סמוטריץ': כי יש פיקוח שלהם.

בצלאל סמוטריץ': הבעיה שלי זה כשהנציב מקבל החלטה, ואז זה סיפור אחר.

יואב קיש: הבעיה זה הנציב שאין עליו פיקוח.

<עמיחי פישר: יש הרבה תקנות שלא מגיעות לוועדה.

יואב קיש: איזה תקנות לא מגיעות לוועדה?

<קריאות: - - -

<דדי שמחי: אין דבר כזה.

<קריאה: הוראות, לא תקנות.

מיקי לוי: שר שאחראי עליו, אין דבר כזה.

יואב קיש: זאת אמירה מעניינת.

יואב קיש: משרד ראש הממשלה, איזה מהתקנות של בט"פ לא מגיעות לוועדה?

<עמיחי פישר: תקנות רישוי עסקים, למשל, לא מגיעות.

<יואל הדר: זה לא שלנו.

<עמיחי פישר: גם לכם יש סמכות במסגרת חוק רשויות תקין להוציא תקנות.

<קריאות: - - -

<עמיחי פישר: יש לכם סמכות כזאת.

<עמיחי פישר: אם זה לא מגיע - - -

בצלאל סמוטריץ': זה חייב RIA.

יואב קיש: הנה, אתה אחראי, השר חייב RIA בתקנות, אתה בודק אותו, אתה עוצר אותו.

יואב קיש: למה אתה צריך עכשיו להכניס את שר האוצר לראש של שר הבט"פ?

<עמיחי פישר: גם כיום ב- RIAאין לי סמכות לעצור.

יואב קיש: בטח שיש לך.

<עמיחי פישר: לא נכון.

יואב קיש: אמר לי מנכ"ל משרד ראש הממשלה.

בצלאל סמוטריץ': אין לך סמכות, אבל בפועל אתה עושה את זה.

<עמיחי פישר: אני יכול לנהל שיח, אבל אין לי סמכות לעצור את זה.

בצלאל סמוטריץ': זה מה שקורה, אין לו סמכות, אבל זה לא עובר.

<קריאות: - - -

מיקי לוי: השר לא יכול להיות?

<עמיחי פישר: - - - הוא אומר לי לא רוצה, הוא יכול להתקדם, זאת החלטת הממשלה.

<אביטל שטרנברג: עדיין אתה יכול לקחת אותו לראש הממשלה.

<יואל הדר: דרך אגב, זה מה שטענו מלכתחילה.

<עמיחי פישר: בסדר, אבל כמו שאני יכול לקחת - - -

יואב קיש: תקשיבו, לגבי ההנחיות של הנציב אני מאוד מסכים.

מיקי לוי: אם זה רישוי עסקים שהמשטרה מאשרת, אז מה?

יואב קיש: אבל לגבי דברים שמגיעים פה לוועדה, למה אני צריך את מעורבות שר האוצר?

בצלאל סמוטריץ': אתם תבואו לפה ותדברו איתנו, תביעו את עמדתכם, תשכנעו אותנו, ואז - - -

יואב קיש: נכון.

<מתן יגל: אבל בהמון המון חוקים יש הסכמת אוצר, זה גם מה שהממשלה אישרה, זה גם מה שהשר לביטחון פנים הציע.

יואב קיש: מה הממשלה, אני כבר, אתה יודע, בשבוע האחרון עשיתי שני דברים שכבר הבנתי שמה שהממשלה זאת לא החוכמה הכי גדולה שיש.

<מתן יגל: אבל גם יש בהמון חוקים אחרים.

יואב קיש: בוא תדבר איתי תכלס.

יואב קיש: אני אומר לך שלא תהיה תקנה של שר הבט"פ שלא תבוא הנה, נשמע את כולם, כולל את האוצר, ונדון בה.

יואב קיש: אתה חושב שזה לא מספיק בשבילך?

יואב קיש: אני שואל ברצינות.

<מתן יגל: לא.

<מתן יגל: לא, כי יש הרבה מקומות – זה לא משהו חריג, לא באנו לפה עם משהו חריג.

יואב קיש: זה חריג, עובדה.

<מתן יגל: זה לא, זה כבר קיים באלף חוקים.

יואב קיש: איפה?

יואב קיש: בקרינה המייננת?

בצלאל סמוטריץ': אם זה קיים זה לא אומר שזה לא חריג.

<מתן יגל: הראיתי לך סתם דוגמה למשהו בבטיחות.

<עמיחי פישר: זה מסרטן, זה לא צחוק.

<מתן יגל: בחוקים אחרים בכל עולם התקשורת זה קיים באישור.

<ניר קפלן: את המפרט האחיד אתם לא עושים פה בדיון.

יואב קיש: מה הקשר?

<ניר קפלן: המפרט האחיד זה התקנות של הכיבוי אש עלינו, על העסקים, אתם לא דנים בזה פה.

בצלאל סמוטריץ': אדוני, על זה עכשיו כן סיכמנו.

<עידו בן יצחק: הם גם עשו מפרט של ההנחיה.

בצלאל סמוטריץ': את זה כן סיכמנו עכשיו.

בצלאל סמוטריץ': אם זה מעל 200 מיליון וזה לא דחוף זה עובר את ועדת ההמלצות, ואם לא, זה מגיע לשרים.

יואב קיש: בבקשה.

<נתנאל היימן: לגבי ה-200 מיליון, זה צריך להיות בשנה ספציפית.

בצלאל סמוטריץ': ודאי, זה כבר נאמר.

<נתנאל היימן: כי ציוד קונים חד-פעמי.

יואב קיש: אני מוריד את שר האוצר מהסיפור הזה.

בצלאל סמוטריץ': אתה מוריד את שר האוצר רק בתקנות של הבט"פ.

יואב קיש: רק בתקנות, בהחניות הוא נשאר.

<עמיחי פישר: רק תקנות שמגיעות לוועדה.

<קריאה: רק תקנות לפי חוק הכבאות.

יואב קיש: כן, ברור.

<איתי בוימן: אני רק רוצה להגיד שזה אינטרס של נציבות הכבאות להגדיר את זה מתחת ל-200 מיליון.

יואב קיש: אז שמעת, הגדרנו את המנגנון שאם משרד ראש הממשלה חושב שזה יותר אז זה מתחיל בתהליך הארוך, אין פה אפילו ויכוח.

יואב קיש: זאת אומרת שהם צריכים את ההסכמה של משרד ראש הממשלה.

יואב קיש: אני מסכם.

יואב קיש: חברים, מה שאנחנו מסכמים יחול במידה שיש תקנות של הבט"פ שלא מגיעות לוועדה הזו, כי כל מה שמגיע לאישור הוועדה לא נכנס למסלול הזה, הוא ללא שינוי.

<עודד ברוק: תקנות שעולות כסף חייבות להגיע לוועדה.

<קרן גל-און: הנחיות.

יואב קיש: הוא טוען שיש תקנות שלא מגיעות לוועדה.

בצלאל סמוטריץ': הנחיות שלכם.

<קריאות: - - -

<קריאה: החוק לרישוי עסקים.

<עידו בן יצחק: אבל אנחנו לא מדברים על זה.

<יואל הדר: אם זה הסמל של הרשות או אם אלו תקנות דרגות לא צריכים להביא את זה לפה, כי זה דבר שאנחנו עושים בלי זה.

<יואל הדר: אם עכשיו רוצים לשנות את הדרגות ולהתאים אותן לצבא.

<מתן יגל: אף אחד לא מדבר על זה.

<קריאות: - - -

יואב קיש: אנחנו מדברים על בטיחות אש.

יואב קיש: תקנות בטיחות אש שלא מגיעות לפה או הנחיות בטיחות אש שבהגדרה לא מגיעות לפה, רק על זה אנחנו מדברים.

יואב קיש: אז יישרנו קו.

<יואל הדר: נכון, בסדר גמור.

יואב קיש: ואז פתרנו את המעורבות העודפת של שר האוצר בתקנות שלכם.

יואב קיש: זה כבר הישג ראשון לעשות את זה יותר פשוט.

יואב קיש: שתיים, במקום הזה הנציב יבצע תמחור.

יואב קיש: אם זה מתחת 200 הוא יעביר את זה לבחינה למשרד ראש הממשלה, אם הם אישרו הוא הולך למסלול הירוק, מוציא את ההנחיות ונגמר הסיפור.

יואב קיש: מדובר על השנה, שנת פעילות אחת, כפי שהגדיר חבר הכנסת מיקי לוי.

<אביטל שטרנברג: לא, אם זה מתחת ל-200 זה בלי הגבלה.

בצלאל סמוטריץ': עלות של 200 בשנה.

יואב קיש: נכון, אמרנו, 200 בשנה או חד-פעמי.

יואב קיש: יכול להיות שיש עלות חד-פעמית של 400 מיליון.

מיקי לוי: אם הוא יחליט חד-פעמית על 200 מיליון נגמר לו המנדט.

יואב קיש: נכון.

<אביטל שטרנברג: מה קורה כשההנחיות דחופות?

יואב קיש: רגע, רצת קדימה.

יואב קיש: חשוב לי לסדר, ושהיועץ המשפטי יגיד לי שאני רץ בקצב שמתאים לו.

יואב קיש: הגדרנו מההתחלה שזה בדברים שלא באים לוועדה או בתקנות של הבט"פ שלא מגיעות או בהנחיות של הנציבות.

יואב קיש: לגבי הנחיות של הנציבות עושים הערכת שווי למשק.

יואב קיש: אם זה מתחת ל-200 מיליון שקלים זה יכול לרוץ בנתיב רגיל, רק כפוף לאישור משרד ראש הממשלה.

יואב קיש: אם זה מעל 200 מיליון שקלים או אם משרד ראש הממשלה סובר שזה מעל 200 מיליון שקלים אז מתחיל מסלול אחר.

<מתן יגל: מסלול הוועדה.

יואב קיש: מסלול הוועדה.

יואב קיש: במסלול הוועדה יש שני נתיבים.

בצלאל סמוטריץ': לך על הרגיל.

יואב קיש: המסלול הרגיל שהוא לא הדחוף.

זאב בנימין בגין: ירוק.

יואב קיש: הוא שהוא צריך להתייעץ עם הוועדה המייעצת כפי שהוגדר בחוק.

יואב קיש: חזרה הוועדה המייעצת באישור, נגמר, הוא יכול לצאת עם הנחיות ולהמשיך כרגיל.

יואב קיש: חזרה הוועדה המייעצת ולא אישרה, יש דיון בין שר בט"פ ושר האוצר האם יש ביניהם הסכמה.

יואב קיש: הסכימו שניהם שאין צורך וההנחיות מאושרות, למרות הוועדה, ההנחיות יהיו מאושרות.

יואב קיש: הייתה ביניהם אי-הסכמה – פה צריך, דרך אגב, להגדיר זמן – אמרנו לוועדה חודשיים, וניתן להליך הזה בין השרים גם חודשיים.

יואב קיש: הייתה אי-הסכמה בין השרים אחרי חודשיים, כפי שיש מנגנון של אי-הסכמה בין משרדים שונים - - -

בצלאל סמוטריץ': עולה לרוה"מ.

מיקי לוי: זה שרים, זה שלושה חודשים.

יואב קיש: לא, זה מספיק.

יואב קיש: עולה למשרד ראש הממשלה.

בצלאל סמוטריץ': לא משנה, אין תקנות עכשיו.

יואב קיש: הדבר היחידי שאני רוצה להכניס לפה גם כן, שלא עכשיו זה ייתקע שם לנצח, שגם פה צריך להגדיר חודשיים.

יואב קיש: אם אחרי חודשיים ראש הממשלה - - -

בצלאל סמוטריץ': למרות שזה לפרוטוקול זה חסר משמעות, כי גם אם אתה תגדיר, גם השרים יעמדו בקצב שלהם.

בצלאל סמוטריץ': הוועדה היא הגורם היחידי שבסוף יהיה כפוף לזה.

יואב קיש: לא משנה.

יואב קיש: אם אצל ראש הממשלה אחרי חודשיים עדיין לא נלקחה החלטה אז ההנחיה תיכנס לתוקף.

<מתן יגל: בצלאל, יש לך הנחיות, זה לא קשור לוועדה.

זאב בנימין בגין: משרד ראש הממשלה בוועדה המייעצת?

<עמיחי פישר: כן, הוא היושב-ראש.

<דדי שמחי: יואב, מה שאמרת זה הכי חשוב, המשפט האחרון.

יואב קיש: אמרתי, אם אחרי חודשיים השרים לא הגיעו להסכמה - - -

<דדי שמחי: אז במצטבר שישה חודשים.

יואב קיש: כן, זה במצטבר שישה חודשים.

יואב קיש: כשאתה מוציא הנחיה שלא דחופה לשיטתך, אתה יכול לדעת שאחרי שישה חודשים, אם זה טיפס עד ראש הממשלה - - -

בצלאל סמוטריץ': אבל אם נניח זה טיפס לראש הממשלה והוא לא קיבל החלטה?

יואב קיש: אז אמרתי, יש להם חודשיים, אם לא קיבל החלטה, אחרי חודשיים ההנחיה בתוקף.

בצלאל סמוטריץ': לא, מה פתאום, אין דבר כזה, תביא לי תקדים.

בצלאל סמוטריץ': סליחה, ההנחיה לא בתוקף.

מיקי לוי: לפחות תעשה דיון פה, כי אתה לא יכול לכפות על ראש הממשלה.

מיקי לוי: עם כל הכבוד, ראש הממשלה בקצה הפירמידה.

<אביטל שטרנברג: ואז ההנחיה לא תיכנס לתוקף אף פעם.

בצלאל סמוטריץ': אם הנציב הולך מול ההחלטה של הוועדה המייעצת הוא צריך אישור פוזיטיבי או של שני השרים שמאשרים לו או של ראש הממשלה, הוא לא יכול בלי אישור.

<קריאות: - - -

זאב בנימין בגין: בצלאל, מה יקרה אחרי חודשיים אם אין דיון?

בצלאל סמוטריץ': הוא רוצה שזה יכנס אוטומטית לתוקף.

יואב קיש: רגע, תעצרו את הדיון.

יואב קיש: מיקי, בצלאל, חשבתי על זה, אסביר לך למה אני חושב אחרת ממך.

יואב קיש: הרי יש פה שאלה מאוד מהותית, האם אנחנו הולכים באופן עקרוני למהלך מעקר לצורך העניין או שאנחנו הולכים לאיזה תהליך מבקר.

יואב קיש: מעקר או מבקר.

בצלאל סמוטריץ': או מאזן.

בצלאל סמוטריץ': אמרנו שיש דיון עם עוד גורמים.

יואב קיש: לתפיסתי, אם זה עובר ועדה ושרים וראש ממשלה, יש פה דילמה אמיתית כנראה.

יואב קיש: איפה אני חושש?

יואב קיש: שבסיטואציה הזאת גם אצל ראש הממשלה לא ימהרו להחליט, ועכשיו נוצר מצב בעייתי שאתה צריך להחליט.

יואב קיש: הרי נתנו כל כך הרבה רגליים בדרך לעצור את זה.

יואב קיש: גם ראש הממשלה בסוף יכול להגיד - - -

מיקי לוי: או לאשר את זה.

יואב קיש: או לאשר.

יואב קיש: אז אני שואל שאלה.

יואב קיש: בהתלבטות הזאת אני מעדיף שההנחיה תהיה בתוקף, אתה מבין?

בצלאל סמוטריץ': אני אוסיף עוד משהו.

זאב בנימין בגין: אם זה עולה לו כסף שישלים קנס על כל יום איחור, 30,000 שקל על כל יום איחור.

בצלאל סמוטריץ': חבות אישית.

בצלאל סמוטריץ': שיהיה כתוב בחוק שראש הממשלה יכול בכל רגע נתון לעצור את זה, זה לא שזה one way.

יואב קיש: ברור, זה לא נגמר, זה נכנס לתוקף עד החלטת ראש הממשלה.

בצלאל סמוטריץ': בדיוק.

יואב קיש: ברור, זאת הכוונה, התהליך לא נגמר.

בצלאל סמוטריץ': בסדר, הבנתי.

אבל זה גם דבר נורמלי.

אתה עושה הנחיה חדשה, אנשים נערכים לפי ההנחיה הזאת, יומיים אחר כך אין הנחיה.

יואב קיש: נכון, אבל לא היית פה, יעקב אשר, דיברנו על זה מהתחלה, שזה משהו שאנחנו לא רוצים להגיע אליו.

אבל הנה, הגעת.

יואב קיש: אני רוצה לסכם, עוד לא סיימתי, תנו לי לסיים את התהליך.

יואב קיש: אז זה המסלול של ראש הממשלה.

יואב קיש: איפה המסלול השני של הנחיה דחופה?

יואב קיש: שגם פה אנחנו במידה מסוימת נכנסים לאותו מקום.

יואב קיש: הנחיה דחופה אומרת שהוא רואה מצב שהנחיה משמעותית עם עלות כבדה למשק, אבל לתפיסתו היא דחופה – זאת החלטה על דחיפות, ולכן אין את הדחופות – החלטה שלו על דחיפות, יש לזה לתפיסתו משמעות של הצלת חיים או סיכון חיים.

יואב קיש: ולכן הוא יכול להגיד: אני יודע שזאת החלטה של מיליארד שקל, אבל היא דחופה והיא נכנסת מיידית לתוקף.

יואב קיש: עכשיו היא מתחילה הליך שדיברנו עליו, את אותו הליך, אבל רק שהיא בתוקף, יעקב אשר, למה?

יואב קיש: כי הוא מאמין שזה מציל חיים.

יואב קיש: ואז חודשיים לוועדה, אם הוועדה אישרה, אתה צודק, שווה מיליארד שקלים, נגמר הדיון, ממשיכים, ההנחיה במילא כבר חודשיים בתוקף.

יואב קיש: הלך לשני השרים, שני השרים לא הסכימו, גם פה שישה חודשים.

יואב קיש: אם אחרי שישה חודשים - - -

ואז מה?

יואב קיש: היא בתוקף, ועדיין לראש הממשלה בכל רגע נתון יש אפשרות לבטל אותה.

יואב קיש: זה המתווה.

בצלאל סמוטריץ': מקובל עליי.

בצלאל סמוטריץ': רק הייתי רוצה לבקש מהנציב, מאחר שאי-אפשר יהיה להגדיר בחוק מה זה דחוף, מה זה לא דחוף.

בצלאל סמוטריץ': הרי הכול - - -

יואב קיש: החלטה שלו.

מיקי לוי: מקצועית מנומקת.

בצלאל סמוטריץ': חבר'ה, נו, דקה.

בצלאל סמוטריץ': ברוך השם, הנציב פה, הוא לא צריך עזרה, מהיכרותי איתו הוא יודע מצוין.

בצלאל סמוטריץ': מכיוון שלא נגדיר את זה בחוק, הייתי שמח אם תרחיב, תגיד לפרוטוקול – הרי הכול זה הצלת חיים, תן דוגמאות מה נראה לך דחוף, איפה היית עושה שימוש – לפרוטוקול, זה דבר שמקובל כאן בדיונים כאלה.

מיקי לוי: זאת הגדרה מאוד קשה.

בצלאל סמוטריץ': לכן אמרתי, תנו לו לדבר שתיים-שלוש דקות, לנסות להסביר את האינדיקציות למה דחוף, מה לא דחוף, שנהיה רגועים שהמושג דחוף – כי שוב, היושב-ראש אמר הצלת חיים, כל מה שאתה עוסק בו הוא הצלת חיים, ואז כל דבר ילך למסלול הדחוף, אז תסביר – אני לפחות לא מבין בזה.

<דדי שמחי: האירועים שקרו בעולם, כמו לדוגמה בניין שנשרף בלונדון או שריפה בבית החולים בדרום קוריאה, ויש כמה לקחים מיידיים שצריך לטפל בהם באופן מיידי, אז אלה הנקודות.

<דדי שמחי: אני לא מדבר עכשיו על תהליכים ארוכי טווח של שנים, זה האירוע שיש משהו דחוף שצריך לטפל בו.

<דדי שמחי: לדוגמה, לפני שניים נשרף בניין בגשר ההלכה בתל אביב.

<דדי שמחי: התברר שהציפוי הזה לא תקין.

<דדי שמחי: הוא היה תקין, אבל כשהדביקו אותו לקירות הבניין ניסרו אותו בצדדים כדי להתאים את הגודל, ובזה שניסרו אותו הם הפכו אותו מתקין ללא תקין, ובגלל זה נדלק כל הבניין.

<דדי שמחי: דברים כאלה.

בצלאל סמוטריץ': אז אתה עושה הנחיה שאסור לחתוך את הדבר הזה?

יואב קיש: שאסור להשתמש.

<דדי שמחי: אסור להשתמש בפריט הזה או להוציא מייד תקן התקנה.

<דדי שמחי: חוץ מתקן אם זה בעיר או לא בעיר יש גם תקן התקנה.

<דדי שמחי: כלומר, בתקן ההתקנה אסור לנסר את הדברים האלה.

<דדי שמחי: אלה הדברים.

<דדי שמחי: תזכרו עוד נקודה אחת רק לפרוטוקול, העניין הוא לא רק הצלת חיים, העניין זה גם באחריות שיש לי על הלוחמים שלי.

<דדי שמחי: כי כשיש שריפה כולם בורחים, והלוחמים שלי נכנסים פנימה, ואני צריך לשמור גם על חייהם, וזה כל העניין.

יואב קיש: חברים, עוד משהו?

יואב קיש: מיקי, בבקשה.

מיקי לוי: תיאורטית כדי להגן עליו, נגיד שב-1 בינואר הוא קיבל החלטה של 200 מיליון, אז ההוצאה הבאה עוברת למסלול הארוך, זה לא שהוא גמר את - - -

בצלאל סמוטריץ': לא, כל החלטה בוחנים בנפרד.

<עודד ברוק: כל החלטה של 200.

מיקי לוי: הוא גמר את ה-200 מיליון בהחלטה אחת.

יואב קיש: לא גמר, כל החלטה בנפרד.

יואב קיש: יכולות להיות לו עשר החלטות של 100 מיליון.

בצלאל סמוטריץ': מיקי צודק.

מיקי לוי: שנייה אחת, תהיו איתי, קיבל 300 החלטות שגמרו לו ב-5 בינואר את ה-200.

<קרן גל-און: כל החלטה בפני עצמה.

יואב קיש: מה זה גמרו לו?

יואב קיש: כל החלטה היא כן ולא, מיקי, כל החלטה בפני עצמה.

מיקי לוי: הבהרת.

בצלאל סמוטריץ': אבל צריך עכשיו לראות, מיקי העלה נקודה חשובה, שלא יפרקו החלטה לכמה החלטות.

יואב קיש: עזוב.

<דדי שמחי: יש לי עוד דבר, אז בוא נבדוק את האוצר.

<דדי שמחי: כל התהליך הזה, אני ממליץ שיתפוס רק אם אני רוצה להכביד את הרגולציה.

<דדי שמחי: אם אני רוצה להקל את הרגולציה לא צריך את כל המהלך.

יואב קיש: ברור, זה מתחת 200 מיליון.

<דדי שמחי: אז זה ברור?

בצלאל סמוטריץ': על זה אין ויכוח.

<קריאה: אבל הוועדה צריכה להגיד שזאת הקלת רגולציה.

יואב קיש: להקל על המשק, ברור.

יואב קיש: מתחת 200 מיליון אתה בקו הירוק בלי קשר.

<קריאות: - - -

<דדי שמחי: אם אני רוצה להקל ב-13 מיליון?

בצלאל סמוטריץ': אתה יכול, אין בעיה.

<קריאה: אתה יכול להקל גם ב-1,000.

יואב קיש: כל מה שלא עולה על 200 אין עלות.

יואב קיש: חבר'ה, אני חייב לסיים, תודה.

בצלאל סמוטריץ': כל מה שלהקל.

מיקי לוי: יואב, הוא אומר דבר יפה, בהקלה תיתנו לו אפילו אם זה מעל 200.

יואב קיש: ברור.

<דדי שמחי: בהקלת רגולציה אין לי מגבלות של 200 מיליון.

יואב קיש: אין לך שום מגבלות.

<קריאות: - - -

יואב קיש: רק שאלות של היועץ המשפטי ואנחנו עוברים להצבעה, חברי הכנסת.

<עידו בן יצחק: כמה דברים שצריך לחדד בתקנות שהן כן באישור הוועדה.

זאב בנימין בגין: - - -

יואב קיש: לא נכנסים בכלל לתחום, הכול נמחק, אין שום שינוי.

<עידו בן יצחק: גם לא ועדה מייעצת?

יואב קיש: כלום, שום דבר.

יואב קיש: לא צריך שום דבר.

<עידו בן יצחק: בסדר.

בצלאל סמוטריץ': למה אתה לא רוצה שתהיה ועדה מייעצת?

יואב קיש: לא רוצה ועדה מייעצת.

יואב קיש: אם נרצה נבקש.

בצלאל סמוטריץ': אתה לא רוצה שאתה תקבל המלצות מוועדה מייעצת?

<קריאה: תזמין מומחים.

יואב קיש: תזמין אתה, עזוב אותך.

בצלאל סמוטריץ': תראה לי מתי הזמינו מומחים.

יואב קיש: אני לא רוצה לשנות.

<מתן יגל: למה שלא תהיה חוות דעת של הוועדה המייעצת?

יואב קיש: אני לא רוצה.

יואב קיש: אם אני ארצה אני אבקש.

<מתן יגל: רק חוות דעת.

יואב קיש: אם נרצה נבקש.

יואב קיש: יבוא לפה האוצר ויגיד: אני רוצה, אז - - -

בצלאל סמוטריץ': אבל למה?

בצלאל סמוטריץ': אתה מתנגד שתהיה חוות דעת של הוועדה המייעצת?

יואב קיש: בצלאל, אני לא רוצה לעכב את התהליכים.

<מתן יגל: אתה לא מעכב.

יואב קיש: זה מעכב.

<ליאור חיימוביץ: אנחנו עושים RIA בכל מקרה.

<מתן יגל: כל תקנה מגיעה עם RIA.

יואב קיש: תמשיך, בבקשה.

<מתן יגל: אבל מה הבעיה?

יואב קיש: תקשיב, יש לי ותמ"ל, אתם שיגעתם אותי מעל הראש.

יואב קיש: אנחנו עכשיו הולכים למתווה שדיברנו עליו, שאלות של היועץ המשפטי בלבד.

יואב קיש: בבקשה.

<עידו בן יצחק: דיברנו על מה שקורה אם ראש הממשלה לא נותן תשובה תוך 60 יום.

<עידו בן יצחק: מה קורה אם הוועדה המייעצת לא נותנת תוך 60 יום או ששר האוצר לא נותן?

<דדי שמחי: כנ"ל.

יואב קיש: שאלה טובה.

מיקי לוי: אתה מדלג לשלב הבא.

<ליאור חיימוביץ: אם הגבלתם את רוה"מ, על אחת כמה וכמה כל החבר'ה למטה יהיו מוגבלים.

מיקי לוי: חד-משמעית.

<קריאות: - - -

יואב קיש: אבל זאת לא סיטואציה - - -

<יואל הדר: אם הם לא ענו תוך 60 יום, בכל מקרה רק לראש הממשלה יש סמכות להצטרף, לא לאף גורם אחר, הוא כל הזמן במסלול שיכול לעצור את זה.

זאב בנימין בגין: אם הוא לא טרח - - -

יואב קיש: יש לי תשובה.

בצלאל סמוטריץ': זה כמו סירוב לא מנומק בחוק ההנמקות.

יואב קיש: עזוב אותי עם הכמו זה, אתה חושב שאני יודע מה זה סירוב לא מנומק בחוק ההנמקות?

<דדי שמחי: אתה שולט בכול, הא?

יואב קיש: אבל אני צריך לדעת, בצלאל, לא הוא.

גם הוא לא יודע.

בצלאל סמוטריץ': 6(ב).

הנה, הוא יודע.

יואב קיש: תקשיב רגע, בצלאל, זאת ההצעה שלי, אם מישהו מהאינסטנציות לא עמד בזמנים - - -

בצלאל סמוטריץ': עולה הלאה.

יואב קיש: לא, תקשיב.

<דדי שמחי: לא, זה יורד למטה.

יואב קיש: תקשיבו, נו, מספיק, הבא שמדבר אני מוציא אותו, גמרנו, כולל חברי כנסת.

יואב קיש: השאלות טובות, אני מבקש שלוש, אני מבקש התייחסות ותשובה.

יואב קיש: והתשובה היא כזו, אם הוועדה השתהתה ולא הגיעה חודשיים ההנחיה נכנסה לתוקף, אבל התהליך לא הסתיים.

יואב קיש: מה כוונתי?

יואב קיש: לצורך העניין זה כאילו שראש הממשלה לא ענה.

יואב קיש: הוא עדיין יוכל לשנות את דעתו בעתיד.

יואב קיש: זאת אומרת, היא יכולה להגיש המלצה אחרי שלושה חודשים, להגיד: אני לא מסכימה, אני רוצה שיעמדו בזמנים.

יואב קיש: מי שלא עומד בזמנים ההנחיה נכנסת לתוקף, אבל ההליך ממשיך.

זה מדלג לראש הממשלה.

בצלאל סמוטריץ': אני לא מסכים.

יואב קיש: אבל למה מדלג?

בצלאל סמוטריץ': מדלג לגורם הבא.

יואב קיש: ואם הם בעד?

יואב קיש: למה אתה רוצה - - -

אז אם הם לא כתבו בעד שילכו לעזאזל.

יואב קיש: אם אין אישור פוזיטיבי זה עובר לאי-הסכמה.

בצלאל סמוטריץ': אז זה עולה לשר.

ממשיך הלאה.

יואב קיש: בסדר, גם מקובל.

בצלאל סמוטריץ': אם אין הסכמה, עולה לשר, מה הבעיה?

יואב קיש: כי אז אתה מגיע לחצי שנה.

ה-limit שלך זה חצי שנה.

זאב בנימין בגין: שתיקה כהסכמה גם אין.

<דדי שמחי: אבל אם הוועדה לא נתנה תשובה אז מה רוה"מ יחליט?

יואב קיש: הוא לא יחליט, ובגלל זה הוא יאשר אחרי חצי שנה.

יואב קיש: תקשיב, לך יש הליך שאחרי חצי שנה אם אין החלטה אובייקטיבית של רוה"מ נגד, ההנחיה בתוקף.

יואב קיש: נראה לך שאם אף אחד לא דיבר, לא השרים ולא הוועדה - -

ועכשיו הוא יבוא?

יואב קיש: - - רוה"מ יבוא ויגיד: אני מתנגד?

יואב קיש: אז אחרי חצי שנה אתה צריך לצאת מהנחה שלהנחיה שלך לוקח חצי שנה לעבור.

בצלאל סמוטריץ': אבל הוא צריך לנהל את התהליך.

בצלאל סמוטריץ': הוא לא קיבל תשובה מהוועדה, הוא הולך לשר שלו, אומר: אדוני השר, תן לי תשובה תוך חודשיים.

יואב קיש: נכון.

בצלאל סמוטריץ': הוא צריך להניע את התהליך הזה.

<דדי שמחי: אני חושב שזאת בעיה מקצועית אמיתית.

יואב קיש: אולי אפשר אחרי השרים להגיד שזה בתוקף.

בצלאל סמוטריץ': הוא יכול.

בצלאל סמוטריץ': אתה שואל אם הוא יכול?

יואב קיש: למה הם לא עשו כלום?

בצלאל סמוטריץ': כי הם בטלנים.

יואב קיש: אז הם צריכים להיענש.

בצלאל סמוטריץ': אבל אתה מעניש את הציבור, לא אותם.

יואב קיש: לא את הציבור, לא, אני מעניש את הגוף המבצע.

בצלאל סמוטריץ': אני לא מעניש אותו.

בצלאל סמוטריץ': זה דחוף - - -

<קריאות: - - -

יואב קיש: הוא רוצה להוציא הנחיה.

בצלאל סמוטריץ': אז הוא יוציא הנחיה.

יואב קיש: ומי אמר שזה דחוף?

נגיד שהם ענו לך יום אחד לפני שפקעו להם החודשיים, מה קורה הלאה?

יואב קיש: זה הולך לאינסטנציה הבאה.

יפה.

אז תחשוב שהם ענו.

יואב קיש: אבל יכול להיות שהם יענו ויגידו שזה בסדר, ואז זה נגמר.

אבל אתה צריך לראות את זה כשלילי.

<דדי שמחי: הנחת המוצא פה גם של חבר הכנסת בצלאל היא בעייתית.

יואב קיש: אני יודע.

<דדי שמחי: אני לא נגד הציבור.

בצלאל סמוטריץ': ברור, חס וחלילה, אמרתי את זה מראש, דדי.

<דדי שמחי: אז אני מביא הנחיה מקצועית, להבנתי, אם הוועדה לא מצאה את הזמן לשבת חודשיים, היא צריכה להתקבל, וחובת ההוכחה היא עכשיו על הוועדה, זה הכול.

יואב קיש: יש לי תשובה.

יואב קיש: בצלאל, בוא נעשה את זה ככה, על הוועדה אפשר לדלג, אבל אם אחרי ארבעה חודשים לא הייתה לא ועדה ולא שרים ההנחיה בתוקף, סליחה, מצטער מאוד.

יואב קיש: השרים צריכים להגיד לפחות את המילה שלהם, אם הם לא אמרו.

בצלאל סמוטריץ': בסדר, וראש הממשלה יכול לעצור בכל שלב.

יואב קיש: ראש הממשלה תמיד יכול לעצור.

<יואל הדר: נכון, ראש הממשלה תמיד יכול לעצור.

יואב קיש: גם אחרי השרים, זה יוצא כאילו השרים אישרו.

<קריאות: - - -

<עידו בן יצחק: הסיטואציה היא בעצם: שר האוצר, עברו 60 והוא לא אמר כלום.

יואב קיש: 60 על ה-60.

<עידו בן יצחק: 60 פלוס 60, שר האוצר לא אמר כלום.

כאילו הוא הסכים.

<עידו בן יצחק: אז כאילו הוא הסכים.

בצלאל סמוטריץ': אז ההחלטה בתוקף.

<עידו בן יצחק: ואחר כך ראש הממשלה - - -

<קרן גל-און: אם יורשה לי, אפשר משפט אחד?

<קרן גל-און: זה מנגנון מאוד בעייתי פה.

יואב קיש: מה לעשות.

<קרן גל-און: כי המשמעות היא שאותה ועדה, שהייתה אמורה להתכנס ואולי אפילו לאשר, היא לא מעבירה נתונים.

<קרן גל-און: על בסיס איזה נתונים שר האוצר יקבל החלטה?

<קרן גל-און: זה להכשיל אותו.

בצלאל סמוטריץ': את צודקת.

יואב קיש: עזבי את השיקולים האלה, יש לשר האוצר את השיקולים שלו.

<דדי שמחי: ברשותך, אדוני, האוצר שמח על הדבר הזה, מה זה אומר לו? הוא דילג על הוועדה הזאת.

<קרן גל-און: הוא יכול למשוך את זה לנצח.

יואב קיש: הוא לא דילג.

<מתן יגל: מה פתאום, יש הגבלה של ארבעה חודשים בכל מקרה.

<דדי שמחי: הוא לא מכנס את הוועדה, ואז שר האוצר משיקולים כאלה ואחרים אומר: חבר'ה, אני לא מאשר את הדבר הזה.

<דדי שמחי: הפוך, חובת ההוכחה צריכה להיות הפוך.

<דדי שמחי: יש החלטת נציב - - -

יואב קיש: אני לא יוצא מהנחה שלשר האוצר אין אינטרס בוועדה, יש לו אינטרס בוועדה, זאת העבודה המקצועית שהוא עושה.

<מתן יגל: שר האוצר לא יעשה דברים בלי עבודה מקצועית מאחוריו.

<דדי שמחי: כן, אבל בעצם איפה שר האוצר?

בצלאל סמוטריץ': יש בזה משהו.

בצלאל סמוטריץ': הוא אומר: תשמע, הרי עכשיו אם הוועדה מאשרת אז הוא סוגר את זה אצלו ולא צריך כלום.

<דדי שמחי: נכון.

בצלאל סמוטריץ': אבל שר האוצר לא שולט בוועדה, זה רוה"מ.

בצלאל סמוטריץ': יש שם נציג של כבאות, יש שם נציג של בט"פ.

<קריאות: - - -

<קרן גל-און: נציג האוצר.

<מתן יגל: נציג ועדה.

יואב קיש: אי-אפשר לצאת מהנחה שאנשים שיושבים בוועדה באים בשביל לא לעבוד.

בצלאל סמוטריץ': דדי, אם הוא ירצה לתקוע את זה - - -

יואב קיש: נעשה חודשיים, אם הם לא הגישו את חוות הדעת שלהם זה נגמר.

<דדי שמחי: הערה אחרונה, אדוני היושב-ראש, אם הטלת את המגבלה הזאת על רוה"מ, על אחת כמה וכמה על החבר'ה למטה.

<קריאה: לא, זה לא נכון.

בצלאל סמוטריץ': רוה"מ זאת לא מגבלה.

בצלאל סמוטריץ': רוה"מ זה סוף התהליך.

תפתור את זה בזה שאם לא מתכנסת הוועדה רואים את זה כהסכמה.

יואב קיש: נכון, אם היא לא מתכנסת.

ולאחר מכן זה צריך להגיע לשרים.

בצלאל סמוטריץ': אם הוועדה מסכימה זה לא מגיע לשרים.

<קרן גל-און: אם יש הסכמה לא מגיעים לשרים?

יואב קיש: זהו, אם הוועדה הסכימה אז אין המשך.

בצלאל סמוטריץ': אם הוועדה הסכימה אין שום תהליך.

יואב קיש: אתה צריך להחליט.

בצלאל סמוטריץ': לכן זאת בעיה.

<דדי שמחי: אז מה שאמרת.

יואב קיש: בגלל זה אמרתי עד השרים.

בצלאל סמוטריץ': עד השרים רק ארבעה חודשים.

יואב קיש: אם עברו ארבעה חודשים ואף אחד מהשרים לא ערער, אז זאת הסכמה.

<דדי שמחי: מבחינת האוצר זה תענוג.

<דדי שמחי: אם הוועדה לא התכנסה - -

<קרן גל-און: כאילו היא הסכימה.

<דדי שמחי: - - ההחלטה נכנסת לתוקף, אבל למרות שההחלטה בתוקף, אם היא תתכנס חודש אחרי עדיין היא יכולה לעצור את הכול, זה הכול.

יואב קיש: לא, אז אתה משגע את השוק.

בצלאל סמוטריץ': אתה משגע את השוק.

יואב קיש: אני רוצה שני מצבים.

בצלאל סמוטריץ': האוצר לא ירוויח כלום, אחרי חודשיים זה נכנס לתוקף.

<ליאור חיימוביץ: שר האוצר צריך לקבל החלטה אם יש השלכה משמעותית כלכלית על המשק.

<ליאור חיימוביץ: אם הוועדה לא החליטה - - -

<קריאות: - - -

אתה יכול לדעת מה העלות הכלכלית הקודמת.

יואב קיש: חברים, הסיפור מאוד פשוט, זה עושה לי שכל.

יואב קיש: בצלאל, הם הגישו את הבקשה לוועדה, עכשיו בעצם הם מסתכלים על הליך של ארבעה חודשים.

יואב קיש: ההליך שהם מסתכלים עליו הוא ארבעה חודשים אמיתיים, למה?

יואב קיש: כי בחודשיים הראשונים אם הוועדה אישרה להם סבבה, אישרה להם ונגמר הסיפור.

יואב קיש: אם לא, זה בכל מקרה יגיע למשרדים, ואז המשרדים מהדד-ליין הראשון שלהם יש ארבעה חודשים.

יואב קיש: אם תוך ארבעה חודשים השרים לא הגיבו באמירה ברורה של מתנגדים אז זה אושר ונגמר הסיפור וזהו.

יואב קיש: אחד השרים התנגד בארבעה חודשים האלה זה עולה לרוה"מ.

יואב קיש: זהו.

<עידו בן יצחק: שאלה אחרונה.

<עידו בן יצחק: בהחלטה של ה-200 מיליון שאתה – פה אני צריך את משרד ראש הממשלה – שאתה מעביר אליו את הנתונים על העלויות, איך נקרא הגורם אצלכם במשרד ראש הממשלה שעושה את זה?

<עידו בן יצחק: אני לא אכתוב פה משרד ראש הממשלה.

<עמיחי פישר: יש אגף טיוב רגולציה.

יואב קיש: אגף, איך זה נקרא?

<עמיחי פישר: טיוב רגולציה.

<עידו בן יצחק: אז אני אכתוב מי שהמנהל האחראי של משרד ראש הממשלה הסמיך לעניין זה במשרד.

בדיוק.

יואב קיש: בסדר, מי שמנכ"ל משרד ראש הממשלה הסמיך לעניין זה.

<מתן יגל: הכי פשוט יו"ר הוועדה.

יואב קיש: לא.

<מתן יגל: הוא נציג הוועדה, הוא נציג רוה"מ.

<עידו בן יצחק: הוא יכול להיות יושב-ראש הוועדה באמת.

יואב קיש: אני לא יודע אם זה אותו אחד.

<קריאה: זה אותו אחד.

יואב קיש: אולי מחר לא?

יואב קיש: מי שהסמיך מנכ"ל משרד ראש הממשלה.

<עמיחי פישר: וכמה זמן יש לו לענות?

יואב קיש: אם זה במסלול הדחוף הוא רץ בדחוף, ואם זה לא בדחוף יש לו 30 יום לענות.

<עמיחי פישר: בסדר גמור.

יואב קיש: חברים, עוד שאלות?

יואב קיש: חברי הכנסת?

מיקי לוי: למה הם לא עשו את זה על משרד הביטחון פיקוד העורף?

יואב קיש: זה לוועדת החוץ והביטחון.

בצלאל סמוטריץ': אתה צודק.

מיקי לוי: מה, הם מסכנים?

בצלאל סמוטריץ': מיקי, אני מצטרף לקריאתך, אתה צודק.

מיקי לוי: אני אשנה את זה יום אחד.

יואב קיש: חברים, אני מעלה להצבעה את ההחלטה בנושא כיבוי אש לאחר הרוויזיה שהתקבלה – מי בעד?

יואב קיש: שירים את ידו.

יואב קיש: בעד – פה אחד

יואב קיש: פה אחד, ההחלטה התקבלה.

יואב קיש: תודה רבה.

יואב קיש: הישיבה נעולה.